钦定古今图书集成/明伦汇编/闺媛典/第033卷 > 吴八娘
## 钦定古今图书集成/明伦汇编/闺媛典/第033卷 > 吴八娘

按《绍兴府志》：“吴八娘，新昌人。父吴缗，早丧。八娘未及
笄，母石氏方妊，泣谓曰：‘若生男则可不死，顾奈家贫
何’？女奋然曰：‘倘天祐我父，使有弟，愿抚之终身不适
人也’。后果生男，遂坚守前誓。母欲为之赘婿，曰：‘有婿
即有外心’。竟不听，不事粉泽，日夜拮据终身。年七十
有六，卒葬铜坑陈家坞，人呼为小娘冢云。”